**femeia fatală**

*Paparuz*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

eşti incredibil de frumoasă

azi

când toate pietrele dorm

cu faţa în jos

şi mirosul caniculei

s-a aşezat pe fiecare alee

ar trebui să fii arestată

pentru port ilegal de fericire

iar apoi e chiar inuman

să te plimbi aşa despuiată

arătându-ţi sânii free touch

si circumvolutiunile minijupate

prin parcul în care

pensionarii se îngrămădesc

să-şi încălzească amintirile

(șase șase

poartă-n sufletul șifonat)

tu nici nu ştii

că în urma ta

gospodinele au atacuri de panică

bărbaţii devin trubaduri

şi puştii

aleargă cu ochii lipiţi

de coapsele tale nervoase

ar trebui să fii condamnată

în acest stat

de drept

pentru simplu fapt că exişti

din culpă